CELEX: 32017D1160
Language: sl
Date: 2017-06-26 00:00:00
Title: Sklep Političnega in varnostnega odbora (SZVP) 2017/1160 z dne 26. junija 2017 o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia) (EUTM Somalia/1/2017)

30.6.2017   
            
            
               SL
            
            
               Uradni list Evropske unije
            
            
               L 167/37
            
         SKLEP POLITIČNEGA IN VARNOSTNEGA ODBORA (SZVP) 2017/1160
   z dne 26. junija 2017
   o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia) (EUTM Somalia/1/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (1), in zlasti člena 5 Sklepa,
   ob upoštevanju naslednjega:
   
               (1)
            
            
               Svet je na podlagi člena 5(1) Sklepa 2010/96/SZVP pooblastil Politični in varnostni odbor (PVO), da v skladu s členom 38 Pogodbe o Evropski uniji sprejme ustrezne odločitve glede političnega nadzora in strateškega vodenja vojaške misije Evropske unije, ki prispeva k usposabljanju somalskih varnostnih sil (EUTM Somalia), vključno s sklepi o imenovanju naslednjih poveljnikov misije EU.
            
         
               (2)
            
            
               PVO je 15. marca 2016 sprejel Sklep (SZVP) 2016/396 (2), s katerim je za poveljnika misije EU za EUTM Somalia imenoval brigadnega generala Maurizia MORENO.
            
         
               (3)
            
            
               Sklep Sveta (EU) 2017/971 (3) je spremenil linijo poveljevanja EUTM Somalia. Sklep (SZVP) 2016/396 je bil zato razveljavljen in brigadni general Maurizio MORENA je bil imenovan za poveljnika sil misije EU za EUTM Somalia.
            
         
               (4)
            
            
               Italija je 10. marca 2017 predlagala imenovanje polkovnika Pietra ADDISA, ki bi nasledil brigadnega generala Maurizia MORENO na mestu poveljnika sil misije EU za EUTM Somalia.
            
         
               (5)
            
            
               Vojaški odbor EU je 23. maja 2017 priporočil, da PVO imenuje polkovnika Pietra ADDISA, ki bi na mestu poveljnika sil misije EU za EUTM Somalia od 1. julija 2017 nasledil brigadnega generala Maurizia MORENO.
            
         
               (6)
            
            
               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –
            
         SPREJEL NASLEDNJI SKLEP:
   Člen 1
   Polkovnik Pietro ADDIS se s 1. julijem 2017 imenuje za poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia).
   Člen 2
   Ta sklep začne veljati na dan sprejetja.
   
      V Bruslju, 26. junija 2017
      
         
            Za Politični in varnostni odbor
         
         
            Predsednik
         
         W. STEVENS
      
   
   
      (1)  UL L 44, 19.2.2010, str. 16.
   
      (2)  Sklep Političnega in varnostnega odbora (SZVP) 2016/396 z dne 15. marca 2016 o imenovanju poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia), in razveljavitvi Sklepa (SZVP) 2015/173 (EUTM Somalia/1/2016) (UL L 73, 18.3.2016, str. 99).
   
      (3)  Sklep Sveta (EU) 2017/971 z dne 8. junija 2017 o ureditvah za načrtovanje in izvajanje vojaških misij EU, v okviru SVOP, brez izvršilnih pooblastil ter o spremembi sklepov 2010/96/SZVP o vojaški misiji Evropske unije, ki prispeva k usposabljanju somalskih varnostnih sil, 2013/34/SZVP o vojaški misiji Evropske unije, ki prispeva k usposabljanju malijskih oboroženih sil (EUTM Mali) in (SZVP) 2016/610 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (UL L 146, 9.6.2017, str. 133).